Pompèi (Pompeii en latin, Pompei en étalien) est na vela de l’Empiro romen, que sè trôve en Campania. Fondâye u VIo siècllo dev. J.-C., el est dètruita quand Hèrculanon, Oplontis et pués Stabies, pendent l’èrupcion du Vèsuvo en l’an 79 ap. J.-C.. Encrotâye desot doux-três mètros de dèpôts volcanicos, presèrvâye de crouyo temps et de pilyâjos, la vela chêt dedens l’oubli pendent quinze siècllos. Redècuvèrta per hasârd u XVIIo siècllo, l’ètat de consèrvacion de l’anciana citât romèna est remarcâbla : les fôlyes entreprêses dês lo XVIIIo siècllo pèrmetront de dècrotar na vela fllorissenta, fin tèmognâjo de l’urbanismo et de la civilisacion de la Roma antica. L’endrêt arquèologico est rengiê u patrimouèno mondiâl de l’UNÈSCÔ dês 1997, avouéc Hèrculanon et Torre Annunziata.